Siseministri määruse „Isikut tõendava dokumendi taotleja

isiku tuvastamise ja isikusamasuse kontrollimise kord“

eelnõu seletuskiri

Lisa

**Kooskõlastustabel**

|  |  |
| --- | --- |
| **Esitaja/märkuse sisu** | **Märkuse arvestamine/mittearvestamine** |
| **Politsei- ja Piirivalveamet**Annemari Paas, 6123169annemari.paas@politsei.ee  |  |
| **1.** Määruse nimetus on „Isikut tõendava dokumendi taotleja isiku tuvastamise ja isikusamasuse kontrollimise kord“, milles määruse § 1 lõige 1 reguleerib isikut tõendavate dokumentide taotleja isiku tuvastamise ja isikusamasuse kontrollimise korra dokumentide puhul, millele kõnealune määrus rakendub. PPA tõstab esile, et elamisloa ning Euroopa Liidu kodaniku ja tema perekonnaliikme elamisõiguse taotlemisel on samuti väljundiks dokument ning eraldi dokumenditaotlust sel juhul ei esitata. Kas ka elamisloa/elamisõiguse taotluse esitamisel tuleb isik nimetatud määruse kohaselt tuvastada? See tõstatab üldise küsimuse, kus määrus defineerib ainult dokumendi taotleja tuvastamise, kuid PPA menetlustes tuvastame isikuid ja kontrollime nende isikusamasust ka näiteks rahvusvahelise kaitse jm õiguslike staatuste (sh illegaalimenetlus) taotlemisel. Antud määruse alusel käsitleme isikute tuvastamist ja isikusamasuse kontrollimist dokumentide taotlemise vaates, kuid PPA hinnangul peaks määrust ühetaoliselt rakendama kõigis identiteedi ja staatusega seotud menetlustes, kus isikuid tuvastatakse ja nende isikusamasust kontrollitakse. Siinkohal teeb PPA ettepaneku muuta määruse pealkirja viisil, et see laieneks kõigile PPA identiteedi ja staatusega seotud menetlustele või anda PPA-le täiendavad täpsustused/suunised, millist määrust rakendada juhul, kus menetluse väljundiks ei ole dokument, kuid menetluse protsessis on vajalik siiski isik tuvastada või tema isikusamasust kontrollida. | SelgitusMääruse kehtestamise õigusliku aluse annab ITDS-i § 15 lõige 2, mille kohaselt kehtestab valdkonna eest vastutav minister määrusega isikutunnistuse, digitaalse isikutunnistuse, elamisloakaardi, Eesti kodaniku passi, välismaalase passi, ajutise reisidokumendi, pagulase reisidokumendi, meremehe teenistusraamatu ja meresõidutunnistuse taotleja isiku tuvastamise ja isikusamasuse kontrollimise korra.ITDS § 114 lõike 1 kohaselt esitab isik või tema seaduslik esindaja biomeetriliste andmetega dokumendi väljaandmiseks taotluse dokumendi väljaandmiseks pädevale asutusele. Sama kehtib ka biomeetriliste andmeteta dokumendi puhul (ITDS § 112 lg 1).Juhtudel, kui dokumenditaotlust eraldi ei esitata(elamisloa/elamisõiguse taotlus), loetakse elamisloa/elamisõiguse taotlus kaks ühes taotluseks ja seega on isik ka isikut tõendava dokumendi taotleja, kelle isik tuvastatakse või isikusamasus kontrollitakse kõnesolevas määruses sätestatud korras.   |
| **2.** Määrus kirjeldab ära andmed, mille alusel tuvastatakse isik või tema isikusamasust kontrollitakse dokumendi taotluse esitamisel. PPA toob välja, et muuhulgas kontrollitakse menetlusprotsessis nii taotlemisel kui väljastamisel ka Rahvastikuregistri (edaspidi RR) andmeid. Teeme ettepaneku lisada ka Rahvastikuregistri andmete kontrollimine määrusesse ja ühtlustada viidet kogu määruse ulatuses, kuivõrd tegemist on riikliku andmekoguga, mille andmete õigsust eeldatakse ning mille andmeid tuvastusprotsessis samuti kontrollitakse. | Mitte arvestatud.ITDS § 111 lg 1 sätestab, et dokumendi väljaandmise taotlemisel kontrollib dokumendi väljaandja dokumendi taotleja isikusamasust kehtiva dokumendi ja isikut tõendavate dokumentide andmekogusse ja automaatse biomeetrilise isikutuvastuse süsteemi andmekogusse (edaspidi *andmekogu ABIS*) kantud isiku tuvastamise andmete alusel. Rahvastikuregistri lisamine isikusamasuse kontrollimiseks kasutavate andmekogude hulka eeldab seaduse muudatust, mida võib vajaduse korral edaspidi kaaluda. |
| **3.** Määruse § 2 lõige 5 kirjeldab, et „kui taotleja on välismaalane ja tema isik tuvastatakse põhiliselt tema ütluste alusel, märgitakse seda dokumendil eesti ja inglise keeles.“ PPA toob välja, et sellist praktikat dokumenditaotluste puhul ei rakendata ja dokumentidele viidatud andmeid ei kanta. Seetõttu on antud lõige 5 ebaõige ning eksitav. Dokumenditaotluse vormil viidatud märkuste lahter puudub, ühtlasi puudub ka füüsilisel dokumendil vastav andmeväli. PPA ei pea vajalikuks viidatud info dokumendile kandmist ja seda nii eesti kui inglise keeles. Küll toob PPA välja, et kui dokumenditaotluse protsessis tuvastatakse isik põhiliselt tema ütluste alusel, lisatakse vastav info ametniku poolt dokumenditaotlusele täiendavalt juurde. | Arvestatud.Säte PPA soovil eelnõust välja jäetud. |